《将往江陵路过澧州有怀先祖台山公旧治》
明代·梁以壮

龙山犹隐远烟中，一入兰江路易通。勒马石桥看落日，读碑棠易忆先公。

孤城似画还依旧，流水无情尽向东。浮世几回悲代谢，照人秋烧隔原红。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。